SUN แรลลี่ 4 วันพุ่ง 8% ลุ้นกำไรปีนี้ 284 ลบ. โต 36% โบรกเชียร์ “ซื้อ” เป้า 9.20 บ.
SUN แรลลี่ 4 วันพุ่ง 8% โบรกเชียร์ “ซื้อ” เป้า 9.20 บ. คาดผลงานไตรมาส 1 โตต่อเนื่อง จากรายได้ทั้งในประเทศและต่างประเทศขยายตัว หนุนกำไรปีนี้ 284 ลบ. โต 36%
4 มี.ค. 2565

ผู้สื่อข่าวรายงานว่าวันนี้ (4 มี.ค. 2565) ราคาหุ้น บริษัท ซันสวีท จำกัด (มหาชน) หรือ SUN ณ เวลา 14:54 น. อยู่ที่ระดับ 6.45 บาท เพิ่มขึ้น 0.25 บาท หรือ 4.03% โดยทำจุดสูงสุดที่ 6.60 บาท และทำจุดต่ำสุดที่ 6.10 บาท ด้วยมูลค่าการซื้อขาย 56.28 ล้านบาท

ทั้งนี้ราคาหุ้น SUN ปรับตัวขึ้นมาต่อเนื่อง 4 วันติดนับตั้งแต่ราคาหุ้นปิดที่ระดับ 6.00 บาท เมื่อวันที่ 28 ก.พ. 2565 คิดเป็นการปรับตัวเพิ่มขึ้น 0.45 บาท หรือคิดเป็น 7.50% 
บริษัท หลักทรัพย์ เคทีบีเอสที จำกัด (มหาชน) ระบุในบทวิเคราะห์ (23 ก.พ.2565) โดยคาดกำไรสุทธิไตรมาส 1/2565 โตต่อเนื่องจากงวดเดียวกันของปีก่อน และจากไตรมาสก่อน จากรายได้ทั้งในและต่างประเทศขยายตัว ดังนั้นทางฝ่ายวิจัยคงประมาณการกำไรสุทธิปี 2565 กำไรสุทธิที่ 284 ล้านบาท เพิ่มขึ้น 36% จากงวดเดียวกันของปีก่อน และกำไรปกติที่ 297 ล้านบาท เพิ่มขึ้น 20% จากงวดเดียวกันของปีก่อน อีกทั้งราคาหุ้น Underperform SET ลดลง 5% ใน 1 เดือนที่ผ่านมา
ทั้งนี้ยังคงคำแนะนำ “ซื้อ” ราคาเป้าหมาย 9.20 บาท จาก (1) Valuation ไม่แพงเมื่อเทียบกับการเติบโตโดยเทรดอยู่ที่ปี 2565 ค่า PER ที่ 13.60 เท่า (2) Outlook ของธุรกิจที่ดีต่อเนื่อง และ (3) อีกทั้งยังมี Upside จาก M&amp;A และธุรกิจกัญชง-พืชมูลค่าสูง เช่น ผักปลอดสารพิษ, พืช สมุนไพร, ผลไม้เมืองหนาว ซึ่งจะเห็นความชัดเจนในปี 2565